Gurpil gaineko gatazka luzea - Gipuzkoako Hitza\n2018, maiatzak 11 Albisteak, Ekonomia, gipuzkoa, Gizartea 845\nBi urte eta erdi enpresari hitzarmen propioa negoziatzeko eskatzen, eta bilera bat ere ez dugu izan oraindik, ez dira eseri ere egin”. Azalpen horrekin hasi dute elkarrizketa Alvaro Atorrasagasti, David Avila eta Mikel Etxekonanea Tolosaldea Buseko gidariek. Linea zerbitzuko gidariak greban daude urtarrilaren 27tik, eta ez dute ikusten konponbiderako zirrikitu handirik. “Baina jarraituko dugu, orain ez dugu atzera egingo”.\nTolosaldea Busek eskualdeko linea zerbitzuaren emakida ustiatzen du, eta hiru garraio enpresa dira bazkide nagusiak: Aizpurua autobusak, Ekialdebus eta Garaiar. Gipuzkoako Foru Aldundiak ia bi milioi euro ordaintzen ditu urtero zerbitzu horren truke. 2014ko abenduan sinatu zen azken kontratua, zazpi urterako, hiru urtez luzatzeko aukerarekin.\nTolosaldeko 28 herrietarako zerbitzua eskaintzen du Tolosaldea Busek; zortzi linea dira guztira, eta urteko 365 egunetan daude autobusak. Beste autobus edo tren zerbitzurik ez duten herri txikietan eragin handia izaten ari da greba. %30ekoak dira zerbitzu minimoak.\n2014ko abenduan hasi zen langileen eta enpresaren arteko gatazka, linea gehiago jartzearekin eta maiztasuna handitzearekin batera. “Gauekoa eta jaiegunetakoa ere orduan jarri ziren. Lehen, Urte Berri egunean-eta, ez zen izaten autobusik; igandeetan ere, ia ez…”, dio Atorrasagastik. Sei gidari izatetik hamaseira igaro ziren, eta ordutegietan eta lan baldintzetan aldaketak izan ziren; gidariek diotenez, nabarmen okertu ziren baldintzak. “Eta trukean apenas ordaintzen diguten”, azaldu du Etxekonaneak.\n1.300 eurokoa da gidari baten oinarrizko soldata, eta, baldintzak aldatu arren, hor ez zen aldaketarik izan. “Enpresarentzat, lan egunak dira urteko 365 egunak, berdin du Eguberri edo Urte Berri eguna izan. Erdi Aroan gaudela dirudi. Hori bai, igande eta jaiegunetan ordaindu egiten digute lan egiteagatik: hiru euro eguneko!”, salatu du Atorrasagastik. Gaueko txandagatik hamar euro azpitik ordaintzen dietela dio.\n1.800 lan ordu dituzte urtean, eta, berez, 236 lan egun egin behar dituzte. “Asteburu libreak, berriz, urtean sei bakarrik ditugu”. Gipuzkoako hitzarmenak jasotzen duen ordu kopurua da, baina beste linea zerbitzu batzuetan, ordu kopuru berarekin, egun gutxiago egiten dituztela azaldu dute langileek. “Hamar egun gutxiago”, dio Atorrasagastik.\nEtxekonaneak azaldu du zergatia: “Oso lanaldi motzak izaten dira egun batzuetan; igande batzuetan, adibidez, bi ordu egiten ditugu lan”. Beraz, urteko kopuruari apenas eragiten dion, baina jai egun hori galdu egiten dute. “Gaueko txanda egiten dugunean, berriz, 22:30ean amaitzen dugu arratsaldekoa, eta ordubete gelditzen da gauekoa hasi bitartean. Beno, bada, ordu hori ez da lan ordu gisa hartzen; lanaldia zatitzen digute, eta goizeko 04:00ak arte lanean aritu arren, ez gara iristen zortzi ordura”.\nAutobusak garbitu ere beraiek egiten dituztela azaldu du Avilak. “Lehen, pertsona batek egiten zuen lan hori, baina bota egin zuten, eta orain guk garbitzen ditugu autobusak, gure atseden tartean. Larriena da enpresak 46.000 euro kobratzen dizkiola foru aldundiari lan hori egiteagatik”. Besteak beste, lan hori ordaintzea eskatzen diote enpresari.\nEnpresarekin hitzarmen propioa sinatzea dute helburu langileek. “Urtarril hasieran hiru eguneko grebara deitu genuen, pentsatuz ez genuela egin beharko, pentsatuz foru aldundiak esku hartuko zuela eta lortuko genuela enpresa gurekin esertzea”, azaldu du Etxekonaneak. Egin egin zuten greba. “Hiru astekoa antolatu genuen gero, urtarrilaren 27tik inauteriak pasatu arte. Baina ezer ez. Grega mugagabean gaude ordutik”. Langileek diotenez, abokatuaren bidez heldu zaie enpresaren erantzun bakarra: “Aspertuko ginela esan ziguten”.\nGipuzkoako sektoreko hitzarmenaren baldintzak aplikatzen dizkiete Tolosaldea Buseko gidariei; baina enpresa itun propioak dituzte foru aldundiaren emakida duten beste enpresa guztietan —Tolosaldea Bus eta Goierrialdea Autobusak kenduta—.\nZerbitzu bera eskaini arren, denak LurraldeBus izan arren eta Gipuzkoako hitzarmen beraren menpe egon arren, aldea oso handia dela azaldu dute. “Eta larriena da gure enpresaren jabeak direla, gurekin eseri nahi ez duten horiek berberak direla, beste eskualde batzuetan lan itun propioak sinatu dituztenak”. Donostia eta Andoain arteko autobusak kudeatzen ditu Garaiarrek; eta Ekialdebusek Irun, Hondarribia eta Oiartzualdea Donostiarekin lotzen dituzten autobusak. “Garaiarrek duela gutxi sinatu du lan ituna, eta Ekialdebusen, sinatzekotan dira. Bitartean, gurekin eseri ere ez dira egiten”, kexatu da Atorrasagasti. Enpresa horietan langileek urtean 6.000-7.000 euro gehiago jasotzen dituztela azaldu dute. “Beste eskualde batzuetan aldea askoz ere handiagoa da, badira ia 2.000 euro kobratzen dutenak. Guk ez dugu hainbeste nahi, erdibide batekin nahiko”.\nHitzarmen propioa sinatu ezean, Gipuzkoako hitzarmenean dute itxaropena jarrita Tolosaldea Buseko langileek. LABek eta ELAk oinarrizko soldata igotzea eta lan orduak jaistea eskatu dute. 2006koa da egungo hitzarmena, 2014an luzatu egin zuten, eta aurtengo udan derrigorrean sinatu behar dute berri bat. Horretarako, herenegun zuten patronalaren eta langileen arteko bilera, baina enpresariak ez ziren agertu. “Abokatua bidali dute, baina 2015-2017 urteetako atzerapenak negoziatzera bakarrik. Eta horretan ere ez dago adostasunik”.\nForu aldundiari deia\nGreban lau hilabete egiteko atarian, langileek behin eta berriro egin diote deia Gipuzkoako Foru Aldundiari eta Marisol Garmendia diputatuari. “Aldundiaren emekida den neurrian, arreta jarri beharko lieke langileek dituzten baldintzei; bestela, gure prekarietatea finantzatzen ari dira diru publikoarekin. Eta ez hori bakarrik, enpresa egiten ari den hainbat irregulartasun ere salatu ditugu, eta hori ere kontrolatu beharko litzateke, gipuzkoar guztion dirua baita. Baina, oraingoz, ez dute ezer egin”. Salatutako irregulartasunen artean dago, adibidez, esklusiboki linea zerbitzua eskaini behar lukeen autobus bat eskaripeko zerbitzuak egiteko erabiltzen dela, eta diru bat ordaindu zuela foru aldundiak LurraldeBuseko koloreekin margotzeko, eta margotu gabe dagoela.\nAstelehenean, 2.000 sinadura baino gehiago aurkeztu zituzten foru aldundian, eta momentu horretan, aurretik abisatu gabe, harrera egin zien aldundiko ordezkari batek. Langileek eskertzen dute harrera egitea, baina bileran jaso zuten erantzunarekin ez daude oso gustura. Ez zuten ikusi auzian eragiteko borondaterik.\n+ Hiribuseko gatazka, konpontzear\n+ “68 urte eta auto-stopean ibili behar izatea ere…”


Melkor - Wikipedia, entziklopedia askea.\nMelkor, elfoek Morgoth ("Etsai Iluna") deitua, baita Bauglir (Zapaltzailea), eta Belegurth (Heriotz Handia) ere, Tolkienen legendarium ospetsuan agertzen den pertsonaia bat da. Eän sartu ziren Ainurren artean boteretsuena zen, baina, bere ekintzengatik, bere botereak eta maila galtzen ditu. Melkor izenak, "boterearen jabe dena" esan nahi du. Manwëren anaia zen Iluvatarren pentsamenduan. Tolkienen munduko pertsonaiarik boteretsuena bezala hartzen da, baina, bere ordezkari den Sauron, laster igotzen da mailaz Eguzkiaren Bigarren Aroan, eta Jaun Ilun bezala aldarrikatzen du bere burua, Melkor lotsagarri utziz.\n2.2 Ardaren sorrera\n2.3 Melkorren kateatzea eta Bi Zuhaitzen heriotza\n2.4 Erdialdeko Lurreranzko erbestea eta Noldorren gerrak\nMelkor, Silmarillion laneko pertsonaia nagusietako bat eta Ardan, honen sorreratik bertatik gertatzen den ororen pertsonaiarik garrantzitsuenetako bat da. Horregatik, guztiek ezagutzen dute, eta asko dira bere beldur, eta izen ezberdinak eman zitzaizkion. Erdialdeko Lurraldean jaso zuen izenik ohikoena, Morgoth izan zen, Fëanorrek eman zion izena. Gainera, Bauglir, Belegurth (Heriotz Handia, Melkorren sindarinezko izena zen Belgûrren nahitazko aldaera) eta Mêlêko izenak ere jaso zituen.\nAinulindalë[aldatu | aldatu iturburu kodea]\nIluvatarrek Ainurrei musikari buruz hitz egin zienean eta berarentzako musika jotzeko eskatu zienean, bakoitzak, bere zatia interpretatu zuen besteenekin bat eginez, baina Melkorrek bere ahots disonantea altxatu zuen beste guztienen gainetik, eta asko batu zitzaizkion bere musikari. Ainulindalën, Ainurren musikan, Melkor, besteen gainetik hiru aldiz nola altxatu zen kontatzen da, eta, horietako bakoitzean, Iluvatarrek gai ezberdin bat proposatu zuen.\nIluvatarrek, Ainurrei, euren musikarekin sortu zutenaren ikuskaria erakutsi zienean, eta ikuskari horri izaera eman ondoren, Eä (den mundua, Sorrera) zaintzeko lana eman zien, ikusi zutena, Arda erresuma txikian benetako bihur zedin, izarren erdian. Eta Melkorrek, lotsatuta egotearen itxurak egin zituen, eta bere ekintza txar guztiak barkatuak izateko lan handian laguntzen uzteko erregutu zuen, baina, ezkutuan, inbidia zuen, eta soilik Ardako jaun izatea nahi zuen guztia amaitutakoan.\nArdaren sorrera[aldatu | aldatu iturburu kodea]\nHonela, Ainurrak Ardara iritsi zirenean, Melkorrek gainontzeko Valarrei aurre egin zien, jaun bezala onartu ez zutena, hori, Manwërentzat gordeta zegoen postua baitzen. Gerra egon zen Valarren eta Melkorren artean, eta, eonetan zehar, elfoak iritsi aurretik, Lehenengo Jaioak zirenak, Valarren eta Melkorren arteko gerrek, Ardari forma eman zioten.\nTulkas valarra Ardara jaitsi ondoren, Melkor garaitu zuen, eta Arda utzi zuen, eta, beraz, Valarrek, bakea izan zuten denbora batez. Orduan, Lanparak egin zituzten guztia argiztatzeko, eta Almaren uhartean finkatu ziren, munduaren erdian. Baina Melkor ezkutuan itzuli zen eta Utumnoko gotorleku iluna eraiki zuen Erdialdeko Lurraldearen iparraldean. Ondoren, Lanparak suntsitu zituen eta Valarrek Amanera ihes egin zuten, Valinor sortuz.\nMelkorren kateatzea eta Bi Zuhaitzen heriotza[aldatu | aldatu iturburu kodea]\nEta, azkenean, elfoak esnatu ziren Erdialdeko Lurraldearen ekialdean, eta, esaten denez, ezagutu zituen lehena, Melkor izan zen, eta, Valarrak aurkitu zituztenean, hasieran beldurra zutela, gauez mehatxatzen zituen itzal beltz batez hitz egiten baitzuten, eta asko desagertu egin zirela. Desagertu ziren elfoetatik, badago usteltze, esklabutza eta tortura bidez, Melkorrek degradatu egin zituela eta orkoen arraza sortu zuela dioenik, Melkorren ekintza guztien artean okerrena, eta, ziuraski, Iluvatarrek gehien gorrotatzen zuena.\nElfoengatik arduratuta, Valarrek Melkor eraso eta preso hartu zuten. Tulkasek bere aurka borrokatu eta garaitu egin zuen. Utumno suntsitu zuten eta Melkor Angainorrekin kateatua izan zen, Aulë valar errementariak eginiko katearekin.\nMelkorren kateatzeak, hiru aro iraun zuen, eta, denbora honetan zehar, Elfoak Amanera iritsi ziren eta Valinorren bizi izan ziren Valarrekin batera. Garai hau amaitzean, Melkorrek, damututa egotearen itxurak egin zituen, eta errukia erregutu zuen, eta Manwëk barkatu egin zion eta Amanetik aske ibiltzen utzi zion.\nOrduan, Melkor, Eldarren bihotzak irabazten saiatu zen, baina Vanyarrek ez zioten entzun nahi izan, eta Teleriak arbuiatu egin zituen. Soilik Noldorren artean, beti ikasteko preste zeudenak jaso zuen arreta Melkorrek. Eta berak gauza asko irakatsi zizkien, eta gerrari eta armei buruz hitz egin zien, eta Fëanorrek, harro eta Melkorren pozoiarekin pozoitua, bere anaia Fingolfini aurre egin zion. Fëanor erbesteratua izan zen, eta bere aita Finwë berarekin joan zen Formenosera, eta Valarrek gezurraren jatorria zein zen jakin zutenean, Melkorren atzetik joan ziren, baina honek jada ihes egin zuen, jada sortu baitzuen ika-mika Amanen.\nEta, Valinor jaietan zegoela, Melkor ezkutuan iritsi zen, eta, berarekin, izpiritu gaizto bat ekarri zuen, Ungoliant, honengan bere boterearen zati bat jarri zuelarik, eta honek, bi zuhaitzak pozoitu eta lehortu zituen, eta betirako hil ziren, iluntasuna nagusituz. Orduan, Formenosera joan ziren, non soilik Fëanorren aita Finwë zegoen, eta hil egin zuten, eta Melkorrek Fëanorren silmarilak lapurtu zituen, baita betirako galdu ziren beste bitxi batzuk ere.\nErdialdeko Lurreranzko erbestea eta Noldorren gerrak[aldatu | aldatu iturburu kodea]\nHonen berri izatean, Fëanorrek, orain Noldorren erregea zenak, Melkorren aurka mendekatuko zela zin egin zuen, eta Morgoth izena eman zion, "Munduko Etsai Beltza" esan nahi duena, eta Valinorretik erbesteratu zen, Morgoth, erdialdeko lurraldera jazarriz.\nNoldor asko joan ziren bere ondoren, eta hondamena iritsi zen Erdialdeko Lurraldera. Han bizi ziren Sindar elfoek, itzala nola itzultzen zen ikusi zuten. Noldorrek, gerra egin zuten Morgothekin, eta Fëanor hil egin zen. Baita Fingolfin, Finrod, Fingon eta Fëanorren semeetako asko ere, eta, azkenean, baita Sindarren erregea zen Thingol ere.\nMunduaren aro honetan, eguzkia eta ilargia agertu ziren, eta Gizakiak iritsi ziren, Bigarren Jaioak, Jarraitzaileak, eta, Elfo eta Gizakiengandik, Eärendil jaio zen, Valinorrera joan zena bi arrazen izenean barkamen eske. Orduan, Valarrak, Erdialdeko Lurraldera itzuli ziren, eta Angband, Melkorren gotorlekua eraso zuten, eta hau handik irtetzera behartu zuten, berriz kateatua izan zelarik. Oinak eta eskuak moztu zizkioten eta Ardatik Denborarik gabeko Hutsera erbesteratu zuten, eta munduaren amaierararte ezingo da sekula gehiago itzuli.\nHala ere, Melkor mundutik erbesteratua izan zela egia bada ere, mundua bete zuen gaizkiak (beragan jatorria duena) garai guztietan eta sortutako gauza guztietan jarraitzen du, eta fruitu ilunak ematen jarraituko du munduaren amaierararte.\nOrriaren azken aldaketa: 21 apirila 2021, 22:25.


Prentsa-aretoa - ZEHAR\nHome / Prentsa-aretoa\nBryanek Kolonbiatik alde egin zuen talde armatu baten mehatxuengatik: “Iristen zarenean, atzean utzitako guztiagatik dolua bizi duzu”\nBryanek 28 urte ditu orain, eta duela bi urte baino gehiago iritsi zen Kolonbiatik Euskadira. Valle del Cauca departamentuan jaio eta hazi zen. “Nire haurtzaroa eta bizitza oso normalak izan ziren beti”, dio, baina egun batean dena aldatu zen. Bryan talde armatu baten mehatxuak jasotzen hasi zen haiekin bat egin nahi ez zuelako. Horrek bultzatu zuen Kolonbiatik alde egitera. “Banekien han ezingo nintzela ni izan. Helburua zugan markatzen dutenean, ezkutatuta ere, badakizu aurkituko zaituztela”, azaldu du.\nFatima 2021eko maiatzean igaro zen Ceutara, bere bikotekidearengandik ihesi: “Lasaitasun handia ematen dit hemen nire bizitza arriskuan ez dagoela jakiteak”\nFatimak 2021eko maiatzean zeharkatu zuen hegoaldeko muga, Marokoko gobernuak mugak irekitzea erabaki zuenean, Espainiako gobernuarekin zituen harreman diplomatikoak okertu eta gero. Milaka pertsona Ceutara eta Melillara igaro ziren muga-postuak irekita egon ziren orduetan. Fatima Tarajaleko hondartzatik sartu zen Ceutara, bikotekidearen indarkeriatik ihesean. “Beldur nintzen nire bizitzagatik eta, batez ere, alde egitea beste irtenbiderik ez nuela sentitzen nuen, han inork ez gaituelako horrelako egoeretatik babesten”.\nIkusi bizitza-istorio guztiak


Martin Ximenez de Bertendona - Wikipedia, entziklopedia askea.\nMartin Ximenez de Bertendona\nMartin Ximenez de Bertendona (Bilbo, Bizkaia, 1489 - 1564) itsasgizona eta ontzigilea izan zen. Bilbo hiriak hari esker berreskuratu zituen foruak eta udal-frankiziak (1551). 1554. urtean, Desierto ontziolan, Filipe II.a Espainiakoaren zerbitzuan izateko 610 tonako ontzitzarra egin zuen. Ontzia bukatutakoan, Napoliko Karlos printzea Coruñatik Ingalaterrara eraman zuen, han Maria erreginarekin ezkontzera. Handik bi urtera, Karlos V.a Espainiakoa Le Havretik Espainiara eraman zuen ontzi berberean. Ondoren, Caceres hiriko Yuste monasteriora baztertu zen. Egindako zerbitzu ugarien ondorioz hainbat sari jaso zituen erregearengandik.\n1564 (74/75 urte)\nAzken aldaketa 28 otsaila 2019(e)an, 01:09(e)tan\nOrriaren azken aldaketa: 28 otsaila 2019, 01:09.


Zestoa: Ezkaizto elkarteak hamar ikastaro antolatu ditu Arroabean - Noticias de Gipuzkoa\nZestoa: Ezkaizto elkarteak hamar ikastaro antolatu ditu Arroabean\nDatozen hilabeteetarako prestatutako ikastaroetan aritzeko izena hilaren 22a baino lehen eman behar da\n– j.l. 10.01.2022 | 23:57\nZestoa – Aurretik martxan jarritako eskaintzak izandako harrera ona ikusita, Arroabeko Ezkaizto elkarteak herritar guztien partaidetzari irekita dauden hamar ikastaro antolatu ditu datozen hilabeteetarako. Izena emateko epea irekita dago jada eta parte hartzeko interesatuek hilaren 22a baino lehen eman behar dute izena Txara dendan.\nUrte berri honetarako prestatutako eskaintzaren baitan era askotako ikastaroak daude: lehen sorospenak, argazkilaritza, dantza-medizina, eskulanak, xakea, bertso eskola, mantentze gimnasia, yoga, sendabelar eta klown ikastaroak, hain zuzen ere.\nDantza-medizina ikastaroaren saioak astelehenetan egingo dira; astearteetan eskulanak, mantentze gimnasia edota hamabi urtetik beherakoentzako xake eskolak izango dira; asteazkenetan bertsolari-tza lantzeko saioak eta ostegunetan yoga klaseak. Era berean, klown ikastaroa izango da maiatzaren 7 eta 14an. Lehen Sorospenak, Argazkilaritza eta Sendabelar ikastaroen datak zehazteke daude.\nZumaiako haurreskola berria Aita Mari eraikinean bertan egingo da.


Solicitud de uso del espacio | Tabakalera - Donostia / San Sebastián\nSubmitted by Borja Relaño on Al, 2015-11-16 11:38\nGrabazioak edo argazki-saio domestikoak egiteko espazio publikoaren erabilera-eskaera\nTabakalerako eraikineko kale-espazio ezberdinetan izaera komertziala ez duten grabazio txikiak burutu daitezke, baldin eta aldez aurretik baimena eskatzen bada.\nZer ulertzen dugu grabazio domestiko gisa? Grabazio edo argazki-saio pribatuak behar dute izan, konplexutasun teknikorik ez dutenak eta espaziorik ez dituztenak blokeatzen, pertsonen igarotzean traban izan barik. Tripodearen erabilera onartuta dago; ez, ordea, argiztapen-ekipamendu konplexuaren erabilera. Halaber, ezin dute Tabakalerako langileen laguntza teknikoren beharrik izan.\nZein espazio erabil daiteke?Kanpoaldea (Emakume Zigarrogileak Plaza, 1), sarrera klasikoa, eskailera nagusia, plaza, pisu ezberdinetako komunikazioa guneak, prismaren alde publikoa, terraza eta zabaltza.\nZein da ordutegia? Astelehenetiko ostiralera, goizeko 08:00etatik 10:00ak bitarte.\nNola eskatu? Jarraian dagoen eskakizuna beteaz. Zalantzarik izanez gero, sarrera klasikoko InfoPuntuarekin jar zaitezke harremanetan. Posta elektronikoa: info@tabakalera.eu Tel: 943 118 855\nGure espazioetan grabaketak egitea nahi duten instituzio eta hedabideek honako email honetara idatzi beharko dute: info@tabakalera.eu. Erakunde pribatuek honako email honetara jo behar dute eskaizuna egiteko: alokairuak@tabakalera.eu\nPrisma + Terraza\nZertarako behar duzu? *


Euskararen alde | Eguneko gaiak | GARA Euskal Herriko egunkaria\nKorrikaren inguruan nire lehen oroitzapenak ikastolako garaikoak dira. Korrika txiki bat antolatzen genuen eta gela bakoitzak aukera zeukan lekukoa eramateko; a ze komeriak nork eramango zuen erabakitzeko! Arratsaldean Iruñera joaten ginen ikastolaren kilometroan parte hartzera. Urteak pasatu dira Bilbora etorri nintzenetik. Hemen ahal izan dudan guztietan parte hartu dut, batzuetan korrika eta beste batzuetan lekukoa eramanez. Azken hauekin emozio handia sentitu dut, beti memorian gordetzen ditudan momentuak dira.\nKorrika datorren bakoitzean zirrara berezi bat nabaritzen da ingurunean; pertsonak batzen dituen zerbait da, denak elkarrekin euskararen alde mugitzen gara egunotan. Pasa den igandean familiari bisita egin nion eta Korrika izan genuen mintzagai. Sare sozialetara igotako bideoak ikusten nenbilen eta bat-batean gurasoak topatu nituen korrika; Alesbes inguruan egon ziren beren elkartearekin parte hartzen. Momentu polita bizi izan genuen etxean bizipenak gogoratuz. Haiek kontatu zidaten lehenengo Korrikan, Larragan egin zituztela kilometroak. Amak, emozio handiz, lekukoa ere hartu zuen.\nEgunak pasatzen joan dira eta Korrika aurrera doa. Atzo Lezamatik pasa zenean eskolako txikiekin txundituta geratu ginen. Gizarte osoak parte hartzen du, bizitzen du, maitatzen du Korrika eta hitz hauek idazten ditudan bitartean nire parte-hartzerako atzera-kontuarekin jarraitzen dut, berriz ‘hemen gaude euskararen alde’ oihukatzeko prest.


ROL-JOLASA IRRATI GENEROEKIN – smart.radiotraining.eu\nBeste edozein rol-jolas bezala, kideen harberatasunaren eta motibazioaren arabera funtzionatuko du – norbaitek ez badu parte hartu nahi, eta nahiago badu ikusle hutsa izan, emaiozu aukera.\nHezitzaileak txartelak banatuko dizkie partaideei. Hasiera batean, lauzpabost irrati-genero aurkez daitezke ariketa honen bitartez – elkarrizketa, erreportajea, berriak, jendearen ekarpenak (zuzendariari eskutitzak bezalatsu), deskribapena.\nAriketan, hautaturiko ekitaldia modu ezberdinetan aurkezten da, irrati genero ezberdinen bitartez (esaterako: aldi baterako erakusketa baten irekiera ekitaldia museo batean). Parte-hartzaileek ekitaldi hori aurkeztuko dute tokatu zaien irrati generoaren eta emaniko jarraibideen arabera. – behar izanez gero, taldeko beste kide batzuei parte hartzeko eska diezaiekete.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Industria-robotika (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Industria-robotika (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Eskola jazarpenaren inguruan, `El novato’ filma ikusi ahal izango dute ikasleek ostiral honetan Coliseoan - etakitto.eus\nEskola jazarpenaren inguruan, `El novato’ filma ikusi ahal izango dute ikasleek ostiral honetan Coliseoan\nOstiral honetan, maiatzak 6, ‘El Novato’ pelikula ikusi ahal izango dute herriko LHko 5. eta 6. mailako ikasleek Coliseo antzokian. Jardueraren helburua bullyingaren aurkako sentsibilizazioa sustatzea da. Ekimena Eibarko Udaleko Gizartekintza Sailak sustatu du “Haur, Nerabe eta Familien I. Udal Plana”ren barruan, eta Jazarpenaren Aurkako Egunaren harira antolatu da (maiatzak 2).\n‘El Novato’ film frantziarra jatorrizko bertsioan proiektatuko da, euskarazko azpitituluekin eta unitate didaktiko bat ere badu irakasle eta ikasleentzat. Emanaldia eskola-ordutegian izango da, goizeko 9:00etan.\nFilmarekin ikasleen artean elkarbizitza inklusiboa landu nahi da, honako alderdi hauek sartuz: norbere burua onartzea eta errespetatzea, berdinen artean gatazkak konpontzea, bullyingari buruzko gogoetak egitea, eta hura ikusten dutenek zer paper betetzen duten aztertzea.\n“Haur, Nerabe eta Familien I. Udal Plana”k, 2019an martxan jarri zenetik, hainbat ekintza antolatu ditu, besteak beste, sentsibilizazio-jardunaldiak (bata Udaleko politikariei eta teknikariei zuzendua, eta bestea herriko kirol-elkarte eta aisialdiko kolektiboentzat); ikastetxeentzako erakusketa bat; eta bullyingaren aurkako logotipoa egiteko lehiaketa bat.\n« Eibar-Valladolid neurketarako sarrerak bi ordutan agortu dira Natur zinemako bi film proiektatuko dituzte GNAT Zinema ekimenaren eskutik »


Ibilgailu elektrikoen eta energia-biltegiratzearen alorretako azken nobedadeak Donostian, STARTNOW biltzarrean | Cidetec\nIbilgailu elektrikoen eta energia-biltegiratzearen alorretako azken nobedadeak Donostian, STARTNOW biltzarrean\nMugikortasun-eredu berriak Gipuzkoako industriari eta gizarteari dakarzkien aukeren ikuspegi oso bat aurkeztu zuen STARTNOWek. Miramongo Teknologia Parkean egin zen biltzarrra, CIDETECek eta Gipuzkoako Foru Aldundiak antolatua.\nTeknologia adimentsuagoa, etorkizun garbiagoa eta gizarte jasangarriagoa:horra biltzarraren hiru promesak. uztailaren 4an eta 5ean egin zen topaketa, Etorkizuna Eraikiz programaren barruan."Mugikortasun jasangarrirako trantsizioan murgildurik dabiltza mundua, Euskadi eta, noski, Gipuzkoa.Etorkizuneko erronka hori orainean ere nabari da jada, gure enpresa, erakunde eta kaleetan", adierazi zuen Gipuzkoako Foru Aldundiko Ekonomia Sustapena, Landa Ingurunea eta Lurralde Orekako foru-diputatu Ainhoa Aizpuruk."Gure herrialdearen etorkizuneko eginkizunak orainaldira ekartzeko ahaleginean dabil Gipuzkoako Foru Aldundia, bi helburu hauek ardatz dituela:gure ekonomiaren egitura sendotzea, eta gizartearen ongizatea areagotzea.Bi helburu horiek jasotzen ditu elektromugikortasunaren aldeko gure ekimenak,zeinak aukera ematen baitigu industria berri bat bultzatzeko eta mugikortasun jasangarria sustatzen jarraitzeko".CIDETEC Energy Storageren zuzendari den Óscar Miguelek, berriz, beste hau adierazi zuen: "Kontua ez da, soilik, elektromugikortasunak erabiltzaileoi dakarzkigun abantaila ugariez baliatzea, baizik eta aprobetxatzea teknologia berri horien ezarpenak eta kudeaketak gure ekoizpen-egiturari ekonomiaren aldetik eskaintzen dizkion aukerak"."Gipuzkoako zenbait enpresa aitzindari dira jada ibilgailu elektrikoa eta energiaren biltegiratze adimentsua oinarri dituen ekonomiaren berehalako hedapenean", esan zuen Óscar Miguel doktoreak."Hori dela eta, posizio ezin hobean dago Gipuzkoa, eta aprobetxatu egin behar dugu abantaila hori", gaineratu zuen.\nBiltzarraren lehenbiziko egunean, industriaren zenbait alorretako enpresa ezagunetako ordezkariak mintzatu ziren.Nissan, Leclanchè, Acciona Energía, Atotech eta Vicomtecheko ordezkariek beren esperientziak eta proposamenak azaldu zituzten, ikuspegi oso desberdinetatik azaldu ere. Ikuspuntu orokorrago batetik mintzatu ziren Shmuel de Leon —energiaren biltegiratzearen alorreko aditua, mundu osoan ezaguna— eta Michael Krausa, Alemaniako KLIB bateria aurreratuen plataformakoa.\nHilaren 5ean, berriz, eredu teknologiko berriak mugikortasunaren alorrean izango duen gizarte-eragina aztertu zuen biltzarrak, non ugariagoak izan ziren erakunde publikoetako ordezkariak (Foru Aldundia, CDTI, IBIL...) eta eredu berri hori ezartzeko zerbitzuak eta produktuak egiten dituzten enpresetakoak (Irizar, IBM...). Amaitzeko, mahai-inguru bat egin zuten hezkuntzako, ikerketako eta administrazio publikoko zenbait kidek, datozen aldaketek herritarrongan zer eragin izango duten mintzagai zutela. Julio Díaz de Alda kazetaria aritu zen moderatzaile.\nBestalde, ibilgailu elektrikoen erakusketa bat egin zen hilaren 5ean, auditorioaren kanpoko aldean. Renault eta Nissan marketako furgonetak eta turismo-autoak, Irizarren ieTram autobus berria (Donostiako Dbus-ena) eta Tesla eta BMW marketako goi-mailako autoak jarri zituzten ikusgai erakusketan.Ibilgailuak miresteko ez ezik, haietan ibiltzeko aukera ere izan zuten biltzarrera inguratu zirenek, eta auto isil, garbi eta eraginkorretan mugitzearen abantailez gozatu zuten.


Laztantxu eta Betargi - Wikipedia, entziklopedia askea.\nLaztantxu eta Betargi Seber Altuberen (1879-1963) eleberri bakarra da, Baionan, zentsuratik at, A. Lertxundi izengoitiarekin, 1957an plazaratu zuena. Liburuan Espainiako Gerra Zibilaren benetako gertaera batzuk azaltzen ditu, Arrasturi izeneko herri batean kokatuta, zalantzarik gabe Arrasate. Moldez eta edukiez oso liburu tradizionala eta eleberri bezala gutxi landua da, baina urte horietan gerraren inguruko gertaerak azaltzen dituen bakarrenetariko bat izan zen. Bigarren edizioa Juan San Martinen hitzaurrearekin plazaratu zen; haren iritziz eleberri hau "gure historiaren lekukotasuna" da.\nLehenengo edizioa Baionan A. Lertxundi izenarekin.\nLaztantxu eta Betargi ezkonduberri zoriontsuak dira eta Arrasturin bizi dira. Gerra pizten denean frankistek Betargi harrapatu eta fusilatu zuten. Laztantxi Donostiara joango da senarraren berri izateko, lehen, eta gero gertatukoaz informazioa jasotzeko ondoren. Horren harira errepresioaren gertaera latzak eta izugarrikeriak ezagutuko ditugu.\nAntonia Ormaetxeak Susa aldizkarian plazaratutako komentarioa, 1987-04.\nAzken aldaketa 29 abendua 2020(e)an, 12:42(e)tan\nOrriaren azken aldaketa: 29 abendua 2020, 12:42.


Trump-ek Groenlandia erosi nahi du — Gaztezulo\nTrump-ek Groenlandia erosi nahi du\nTrump-ek Groenlandia erosi nahi du Egun Danimarkaren menpe dagoen irla bereganatu nahi du AEBetako presidenteak; eremuko natura baliabideek bere interesa piztu dute. https://www.gaztezulo.eus/albisteak/trump-ek-groenlandia-erosi-nahi-du https://www.gaztezulo.eus/albisteak/trump-ek-groenlandia-erosi-nahi-du/@@download/image/398.jpeg\nEgun Danimarkaren menpe dagoen irla bereganatu nahi du AEBetako presidenteak; eremuko natura baliabideek bere interesa piztu dute.\nThe New York Times egunkariaren arabera, AEBetako presidente Donald Trumpek Groenlandia erosi nahi dio Danimarkari. Guztira bi milioi kilometro karratuko azalera du irlak, eta egun Danimarkaren menpe dagoen eremu autonomoa da. Trumpentzat, irlak garrantzia du, batetik, natura baliabide baliotsuak dituelako, eta bestetik, geografikoki leku estrategikoan kokatuta dagoelako.\nTrumpen proposamena serioa den arren, daniarrek ez dute begi onez ikusi, eta txantxatzat hartu dute. Hain zuzen, Danimarkako lehen ministro ohi Lars Løkke Rasmussenek Twitterren adierazi du Inuzenteen Eguneko broma dirudiela, eta txorotzat hartu dute AEBetako presidentea. Harekin batera, Groenlandiako diputatu Aaja Chemnitz Larsenek honakoa adierazi du Trumpek irla erosteko proposamenari: "Ez, eskerrik asko".\nAustraliaren ondoren munduko irla handiena da Groenlandia. Guztira 56.000 lagun bizi dira bertan, eta Danimarkaren menpe dauden arren, autonomia zabala dute 2009 urteaz geroztik. Groenlandiarra hizkuntza ofiziala dute, eta ez dira Europako Batasuneko kide 1985. urtetik. Dirudienez, ez dute estatubatuar bihurtzeko asmorik ere.


Artea - Petronor\nGURE INGURUNEA NATUR INGURUNEA NATURARI BURUZKO ARTIKULUAK Artea\nOraindik ere Petronor findegiaren inguruan ugaria da Kantauriko artea. Antzina askoz ere ugariagoak baziren ere kantauriar isurialdean, gaur egun gero eta gutxiago dira egoera onean dauden kantauriar artadiak. Artea (Quercus ilex), zurbeltz ere esaten zaiona, zuhaitz hostoiraunkorra da. Lurretik hurbil ditu adarrak, adaburu dentsoa, zabala eta irekia eratuz, biribildua. Enborra gogorra du, arre beltzaxka koloreko plaka txikiz osatutako ritidomarekin estalita dagoena, eta sustrai-sistema sakon eta hedatua dauka.\nHostoek hiru edo lau urte iraun ditzakete zuhaitzean eta luzeak eta estuak edo obalatuak izan daitezke, arantza modukoekin edo ertza ondulatu edo lauekin. Gainaldetik latzak dira, distiratsuak eta berde beltzaxka kolorekoak. Azpialdea, ordea, ilaunduna eta berde grisaxka kolorekoa. 2 eta 7 cm bitarteko luzera dute eta 2 eta 4 cm bitarteko zabalera.\nArren gerbak horiak dira eta adartxoetatik zintzilikatzen dira multzo handiak osatuz. Lore arrek, oso ikusgarriak ez direnak, 3 eta 7 pieza bitarteko perigonioa eta hainbat estamine dituzte, kopuru aldakorrekoak. Emeak bakarka egoten dira edo bizpalau loreko multzoetan, estilo dibergenteak dituzte eta gorrixka koloreko eta kali formako estigmak.\nEzkur luzanga eta zorrotza du fruitu gisa. Ezkata estutuak eta iletsuak ditu kupulan. 2 cm edo gehiago luze dira eta bakarka daude edo bizpahiruko multzotan, ezkatazko kapsula sakonekin estalita. Berde argi kolorekoak dira eta pedunkulu labur batetik ateratzen dira. Gaztainen antzerako zaporea dute, baina mingotsagoak dira.\nSustrai nagusi bat du, luzea eta sendoagoa, eta hainbat alboko sustrai ditu, herrestariak eta adarkatuak.\nBi azpiespezie aurki ditzakegu Euskadin, Quercus ilex ilex eta Quercus ilex rotundifolia.\nQuecus ilex ilex-ak 30 metroko altuera eduki dezake, eta Bizkaiko eta Gipuzkoako kostaldean bizi da. Adaburua ez da oso dentsoa izaten, eta hostoak lantza formakoak eta luzanga-lantza formakoen artekoak, hazten daudenean, zerradunak. Karedun lurrak nahiago izaten dituzte eta mendi-mazela eguzkitsuetan egon ohi da.\nQuercus ilex rotundifolia, aldiz, txikiagoa da, 8 eta 15 metro bitartekoa hain zuzen eta Arabako hegoaldean bizi da. Adaburu dentsoa eta biribildua du, eta hostoak biribilak eta lantza formakoen artekoak, jaiotzen direnean arantzak edo hortzak izaten dituztenak. Extremaduran, honen ezkurra txerriak elikatzeko erabiltzen dute.\nMILA URTERA ARTE BIZI DAITEKE\nOso luze iraun dezake arteak, milurteko osoa bizi daiteke eta. Udaberrian botatzen ditu loreak eta ezkurrak udazkenaren erdialdera heltzen dira.\nItsas mailaren eta 1.500 metro bitarteko altitudeetan bizi ohi da. Edonolako lurretan aurkitu bada ere (buztintsuetan edo konpaktuetan ezik), pixka bat basikoak diren eta urtean 500 mm eta 700 mm bitarteko prezipitazioak dituzten lurrak, zerbait eguzkitsuak direnak, nahiago izaten ditu. Udako lehorteak oni jasaten ditu eta suteei ere aurre egiten die, sustraitik ernaberritzen da eta.\nArtea, Zeusen, zelten eta druiden zuhaitza sakratua, klima lehorretan zuhaitz nagusia da. Horregatik, Mediterraneoko arro guztian zehar banatzen da eta Frantziako, Espainiako eta Marokoko isurialde atlantikoraino hedatzen da mendebaldetik.\nZuhaitz honen zura gogorra da, dentsoa eta lantzeko zaila, eta erraz flotatzen du. Lehortzen denean okertu eta pitzatu egiten da eta horregatik ez da oso erabilia.\nBaina ona da sua egiteko eta ikatz begetala egiteko. Tanino ugari ditu azalean eta bere ezkurrak oso onak dira txerriak elikatzeko. Artearen fruituarekin hazitako txerriek kalitate hobeagoko urdaiazpikoak ematen dute. Horregatik, sarri arteak landatzen dira txerriek eta ardiek han bazka dezaten. Artearen ezkurrekin pattarrak ere egiten dira.


Praktikak eta lan-irteerak | Euskal Hizkuntza eta Kultura | Deusto\nPraktikek aukera ematen dute zure etorkizuneko lanbideari lotutako benetako egoeretan gaitasunak eta trebetasunak eskuratzeko. Lehen lan-esperientzia hau erakusleiho ezin hobea da lanbiderako dohainak erakusteko eta curriculum vitaea aberasteko.\nZure lan-arloak izan daitezke...\nEuskara-gaztelania itzultzailea izan zaitezke\nBigarren Hezkuntzako eta Batxilergoko irakasle\nEuskalduntzeko eta alfabetatzeko hizkuntza-akademietako irakasle.\nEuskararen normalizazioa, gure inguruko hizkuntzen kudeaketa, kultura-bitartekotza, erakunde eta enpresentzako aholkularitza eta plan eleaniztunak diseinatu eta ezartzea.\nIdazle, erredaktore edo dokumentalen gidoilari; proben zuzentzaile; hizkuntza-aholkulari; argitalpenen kudeatzaile.\nTestu-corpusak, hiztegiak, hizkuntza-aholkularitzako tresnak.


2020(e)ko azaroaren 24(a), asteartea\nEz zaude bakarrik! Bizi gaitezen indarkeria matxistarik gabe\nAzaroaren 25a, asteazkena, Emakumeen kontrako Indarkeriaren Aurkako Nazioarteko Eguna da. Hori dela eta, Ermuko Udaleko Berdintasun Alorrak Bizi indarkeria matxistarik gabe esku-orria banatuko du herriko etxe guztietan. Bertan, tratu txarren aurrean ote gauden egiazta dezaketen jokabide batzuk identifikatzen dira.\nEgungo osasun krisi eta isolamendu sozial egoeran, emakume askoren egoera larriagotu eta indarkeria matxista areagotu egin da, eta etxea ezin dute babeslekutzat jo, guztiz kontrakotzat baizik. Horregatik, informazio orriak batez ere gizonei dei egiten die, egoerari aurre egiteko eta, jakina, erasorik ez egiteko eskatuz. Herritar guztiok izan behar dugu liburuxkan zerrendatzen diren ekintzen berri, emakumea bortxatzen duten edozein jokaerari garrantzia ez kentzeko eta horien lekuko izanez gero, salatu ahal izateko.\nBizi indarkeria matxistarik gabe informazio orria\nErmuko Udalak gogorarazi nahi die emakumeei ez daudela bakarrik, haien adina, egoera edo egoera edozein dela ere, laguntza aurki dezaketela Emakumearen Etxean (943 17 10 30), Udaleko Gizarte Zerbitzuetan (943 17 91 61) edo Udaltzaingoan (943 17 63 22).\nCovid-19aren pandemiak markatutako 2020ko urte berezi honetan, Berdintasun Sailak eta Berdintasunerako Udal Kontseiluak programazio berezia prestatu dute azaroaren 25erako. Hala, egun osoan zehar, Orbe Kardinalaren plazan indarkeria horren biktima guztiak oroitzeko eta aitortzeko memoriaren gune bat egongo da: 41 emakume erail dituzte, bi alaba, eta hainbat arrazoi direla medio, kopuru ofizialek zenbatu ez dituzten baina indarkeria matxistak berdin eragiten dien biktimen kopuru ezezagun bat. Gaitz sozial horretara ezin gara ohitu, eta ezin ditugu ahaztu.\n18:00etan, herriko Beldur Barik 2020 lehiaketaren sari banaketa egingo da Lobiano Kultur Gunean. Edukiera mugatua izango da eta, beraz, interesatuek Emakumeen Topalekura deitu beharko dute plaza hartzeko (943 17 10 30).\n19:00etan, herritarren urteko kontzentrazioa egingo da Orbe Kardinalaren plazan, Covid-19ren aurkako segurtasun-neurri guztiak kontuan hartuta: edukiera mugatua, sarrera eta irteera ordenatua, maskara nahitaez erabiltzea, pertsonen arteko gutxieneko metro eta erdiko distantzia eta erretzea debekatzea ekitaldi osoan zehar.\nGainera, udaletxea, Ermua Antzokia eta Emakumearen Topagunea lila kolorez argiztatuko dira.\nBestalde, herritar guztiak animatu nahi dira leiho eta balkoietan lila koloreko puntu, zapi edo edozein oihal jartzera, indarkeria matxista gaitzesteko eta beren etxeetan egoera horri aurre egiten jarraitzen duten emakumeei elkartasuna adierazteko. Ez zaudete bakarrik!\nErmuko Udaleko Bozeramaileen Batzordeak adierazpen instituzionala onartu du aho batez, indarkeria matxistaren aurkako konpromiso politiko argi eta lehentasunezkoarekin maila altuan egoteko zina egiteko. "Zerbitzu publikoen eta erakundeen laguntza eta baliabide guztiak izateko garaia da, emakumeei laguntzeko askatze-, berreskuratze-, ahalduntze- eta autonomia-prozesuetan. Gainera, ezinbesteko baldintza da gure herriak eta hiriak bizikidetza seguru, solidario eta berdinzaleko gune gisa indartu daitezen".\nErmuko Udalak Indarkeria Matxistaren aurkako Udal Plana landu du. Laster onartzea espero da, eta hainbat neurri zehatz ditu gure herrian indarkeria mota horrek duen eragina gutxitzeko eta prebentzioan eta sentsibilizazioan eragiteko. Dokumentuan ikuspegi intersekzionala jasotzen da. Horren bidez, matxismoarekin batera indarkeria zehatzak – edadismoa eta arrazakeria, besteak beste – sortzen dituzten diskriminazio-aldagaiak aztertzen dira, biktimei arreta espezializatua eskaini ahal izateko.


Kim Alsbrooks artistak, kalean topatzen dituen garagardo latak jasotzen ditu. Honaino ez dugu ezer originalik esan. Makina bat jendek egiten du hori. Alsbrooks- ek, ordea, lata horietan erretratuak margotzen ditu, sekulako emaitza eder eta koherentea lortuaz.\nMaiatzaren 15etik 18ra, Leioako kaleak kale-antzerki proposamenez beteko dira. Kalea bezalako antzoki ireki batean, eta hurbildu nahi duen ororen aurrean antzeztea da, ziurrenik, antzerkiaren alde egin daitekeen promoziorik eraginkorrena. Urteko zita ezinbesteko horietakoa.\nBehin baino gehiagotan argitaratu dugu Aitziber Alonsoren lana the balden. Haren ilustrazio originalen zehaztasun eta detaile maila liluragarriaz zuzenean gozatzeko aukera izan dugu. Orain, Aieteko kultur etxean jarri duten erakusketari esker, denontzako ikusgai daude ilustratzaile donostiarraren marrazki originalak eta beste hainbat lan. Ekainaren 15era bitartean.\nBeccy Ridsdel- ek egunero erabiltzen ditugun zeramikazko objektuen disekzioa egiten du. Zirujau baten moduan, zeramika geruzen azpian dagoena erakusten digu. Lan iradokitzaile etaoriginala, ezbairik gabe.\nRoberto Equisoainek argitaratu duen Bla bla bla biblia da, ziurrenik, azken aldian gehien gustatu zaigun objektuarte-pieza-argitalpen-artefaktua. Biblia bat da detaile guztietan: izenburua eta orrialdeen ertzak urre kolorez estanpatua daude, eta barrualdean...bla bla bla.\nhttp://bellezainfin i ta.org\nmotor kitsch revival\nCastelloko aireportuaren usaina duen Nafarroako Los Arcos zirkuituari nolabaiteko bultzadatxoa emateko edo, motor kirolak eta musika jaialdia antolatu dute. David Hasselhof -en gidaritzapean, Vengaboys, Rick Astley, Samantha Fox, Sabrina eta beste hainbaten kontzertuak izanen dira. Maiatzaren 2tik 4ra.\n150 zenbaki bete ditu, eta indarberriturik kaleratu da Gazte zulo aldizkaria. 150 zenbaki betetzea, gauzak dauden moduan, ez da meritu txikia. Mantxeta eta diseinu eraberrituaz datozkigu. Datozen beste 150 zenbakietan ere bazterrak nahasten jarraitzea espero dugu.\nPaul Harfleet artista, eraso homofobiko bat gertatu deneko eremuetara joaten da, eta pentsamendu bat landatzen du bertan. Guerrilla gardening akzio horiei argazkia atera, eta erasoetan erabili diren irainak jartzen ditu izenburu gisa. Erresistentzia keinu bat da. Askotan komunikabideetan ere ageri ez diren gertakizunen oroigarri.\nhttp://thep ansyp ro j ect.co m\npop pilula 2\nLehenda biziko edizioa agortu ostean, bigarren\nzen bakiarekin arrakastari eutsi nahi dio fanzineak.\nKolore eta efektu ezberdinetako pilulen artean, free zinema, psikodelia proletarioa, historiako emakume ezkutuak edota inguruotako aktibitate paranormalari buruzkoak.\nDonostiako kultur, kirol eta gizarte alorreko hain bat eragilek hiriko kaleak hartuko dituzte beren sormenarekin. Urtero geroz eta jende gehiago biltzen du egitasmo honek, eta ikusgarritasuna ematen die urtean zehar inurri-lana eginaz lanean diharduten elkarte eta ekimen herrikoiei. Aurten goak maiatzaren 23tik ekainaren lehenera iraungo du.\nIruñako Villabesa (autobusa) gida aitzakia hartuta, irakurketa-gida bat kaleratu berri du the baldek katakrakekin elkarlanean. Hiri garraioan edo etxeko sofan irakurriz bidai atzeko gida ederra, gaika sailkatua. Katakraken bertan, gomendatutako ¨bidaiekin¨ altzaria ere baduzu, nahi izanez gero.\nTxekoslobakian jaio baina Alemanian hazi eta lan egin zuen artista hau iaz zendu zen. Neue Wilden (basati berriak) mugimenduko partaide, alemaniar expresionismo berriaren ikurretako bat da. Bilboko gure museo kuttunak, Arte Eder museoak, aukera pare gabea eskaintzen digu artista handi honen margolanak eta eskulturak ikusteko.


“Etxebarri Martxan”: logotipoa diseinatzeko lehiaketa - Mugiment\nurtarrila 26, 2018 / Blogaria: Mugiment idazkaritza teknikoa / in Albisteak\nEtxebarritar guztien parte-hartzea sustatu asmoz “ETXEBARRI MARTXAN” programan, Jarduera Fisiko-osasuntsu Sarearen talde sustatzaileak sare hau irudikatuko duen LOGOTIPOA aukeratzeko lehiaketa martxan jarri du.\nLehiaketaren irabazleak 200 € eta kiroldegiko urteko abonu bat jasoko ditu sari gisa.\nLehiaketa Etxebarrin erroldatuta daudenei zuzenduta dago, ez dago adin mugarik eta parte-hartzaile bakoitzak, gehienez, 2 logotipo aurkeztu ahal izango ditu.\nLogotipoak nahitaez “ETXEBARRI MARTXAN” sarearen izena jaso beharko du eta formatu digitalean aurkeztu beharko da 2018ko otsailaren 19a baino lehen. Gainera, hainbat atal baloratuko dira: sormena eta originaltasuna, iragarle-eraginkortasuna, kalitate estetikoa, sarearen helburuekin eta filosofiarekin erlazioa, logotipoak Etxebarrirekin duen erlazioa besteak beste.\nEtxebarri MartxanEtxebarri UdalaLogotipoa\nAurreko sarreraKOZ Azpeitia aurkezpena\nHurrengo sarreraGipuzkoa Mugiment eskualdeko bilerak


Ezaguna zaigu sistema kapitalistaren gainegiturak “osasunean” drogek (ilegalek) eragiten duten kaltearen inguruan egiten duen propaganda. Baita ere gaztetatik langilerian drogak eragiten dituen jokamoldeak. Kapitalaren bakea faltsua sinesten (eta onartzen) ez dugunez, ezin gara honelako arazo baten aurrean osasunaren defentsan gelditu, eta are gutxiago kapitalismoak barreiatutako indibidualismo burges-ttipin erori. Egungo kapitalismo inperialistaren zapalkuntza bitartekoen artean drogak (legalak zein ilegalak beraien interesen arabera) daude, herrialde anitzetako langileak alienatzeko baita lunpenaz baliatuz izugarrizko kapital kantitateak mugiarazten dutenak. Hurrengo idatzian gizarte burgesan drogen egitekoa azaltzen da materialtasun dialektiko eta historikoa era finean erabiliz.\n“Duela zenbait hamarkada drogak gizarte arazo larrian eta benetako giza ezbehar batean bilakatu dira behargin familia askorentzat. Hain larria da burgesiak honen zergatiak eta ondorioak estaltzeko desinformazio kanpaina itzela piztu behar izan duela. Desitxuratze burges guztien aurrean, talde zehatz batzuk “aurkaritza” plataforma bat bultzatu dute, soilik nahasmendua gehitzera laguntzen ari dena.\nZein jarrera hartu behar dugu? Legalizazioaren ala debekatzearen alde gaude? Auziak azterketa lasaiago bat merezi du, ezin baitugu ez oligarkiaren jarrerak, ez talde sasi-aurrerakoi zehatz batzuek ematen dizkiguten aukerak onartu. Geure jarrerak materialtasun historikoan oinarritzen dira, gizarte arazo guztien ezagutza zientifikoa ahalbidetzen duen bakarra.\nDrogak, alkoholaren pare, Antzinate urrunenetik ezagunak dira. Beren kontsumoa jardute mediko eta erlijioso zehatz batzuetara zegoen lotuta. Hala ere, ez zen ez alkoholiko ez menpekorik: irenstea ez zen inoiz banakako arazoa izan, are gutxiago gizartekoa. XIX. mendean oraindik ere soilik ezagutzen zen drogen zale edo ohitutakoen izatea, arazoak egun hartu dituen neurriak eduki gabe.\nKolonizatzaile espainiarrak izan ziren, Amerikako inbasioaren ondoren, XVI. mendean, mendebaldar kulturari drogen jatorri, ezaugarri eta erabilpenen ezagutza eman ziotenak. Koka oso deigarria egin zitzaien: Indietako 18 kronikarietatik, 13k koka aipatzen dute 201 alditan. Kolonialismoa izan zen mende hartatik aurrera estupefazienteen kontsumoa ordura arte ezezagunak izan ziren kantitateetan zabaldu zuena gizartearen gailurreko geruzatan: irenstea moda atsegingarri , jolasgarri bat bilakatu zen. Bereziki intelektualek, artistek, olerkariek, musikariek eta idazleek era ohikoan mota anitzetako botikak erabili zituzten. Mota guztietako infusio, xarabe, freskagarri eta edari bizigarri edo lasaigarriak itsas merkataritzaren zabalpenarekin hedatu ziren: kafea, tea, tabakoa, kakaoa., eta abar.\nKolonialista espainiarrek aurkitutako droga horien eta bestelako salgai berrien merkataritza, kapital metaketaren osatzea zen. Garraioa merkatu zen kontsumo askoz ere oparoago eta zabalago batera atzipen erraz eta eroso bat ahalbidetuz. Prozesuak korronte sekularizatzaile indartsu batekin egiten du bat: erlijioak gero eta eragin gehiago galdu zuen gizartean, beraz sustagarri alienatzaileak beste leku batzuetan bilatu behar izan ziren.\nKolonialismoak ere droga zehatz batzuk erabiltzen ditu aborigenak azpiratzeko. Herri indigenen gaineko potentzia handien menperatze kolonialistak, bere sarraski bitarteko garrantzitsuen artean izan zituen drogak. Munduko gainerako tokietan bezala, Asian antzinatik ezagutzen zen opioa, baina ez bere kontsumo mendekotasun-sortzailea. Hedapen kolonialistak kontinente horretan hiru aginte lanabes izan zituen: fusila, erlijioa eta opioa. XVIII. mendearen erdialdera Ingalaterrak teaz salerosketa oparoa egin zuen eta opioa bide beretik zihoan. Britainiar interes ekonomiko boteretsuek Indiatik Txinarako opioaren esportazioa behartu zuten. Herrialde hau merkatari mendebaldarrei galarazitako oasia zen, baina, azkenean, mendeetan zehar txinatarrek merkataritzaren aurka ezarritako harresiak etsi egin zuen. Horretaz opioaren guda arduratu zen. Guda hau, zentzu batean, Txinari kapitalismoaren bidea ireki zion falka izan zen: europarrei ekoizkin txinatar anitz interesatzen zitzaien, tea bereziki; baina txinatarrei ez zitzaien europar merkatariek eskaintzen zuten ezer interesatzen, beraz ordainketa balazta asiarren alde desorekatzen zen. Zilarra eta beste metal bitxien galera ekiditeko era kontsumo bat bultzatzea zen, esportazio ingelesentzat merkatu bat irekitzea, eskupe eta mendekotasun bat sortzea: opioa Txina eta India britainiarraren arteko merkataritza salerosketen moneta bilakatu zen.\n1833an opioa Txinarako britainiar esportazioen erdia zen, Armada britainiarrak babestutako ontzien bitartez kontrabandoz sartua. Merkataritza ilegala bi herrialdeotan baina argi eta garbi sostengatua (Kalkutan opioa publikoki jartzen zen enkantean) potentzi metropolitarraz esplotazio ekonomiko eta mendekotasun estrategiko metodo gisa. Opioaren salerosketarekin merkatu beltza, espekulazioa, itsas lapurreta eta kontrabandoa handitu ziren, ikusten dugunez, ez dena gaur eguneko zerbait. Zinismoa ez den era berean: droga bat ez da debekatzen bere kontsumoa murrizteko, hau sustatzeko baizik, hain zuzen ere.\nEz ziren, beraz, osasun arazoak izan baizik eta inportazio horrek Txinarentzat zekarren dibisen odoluste ekonomikoak XIX. mendearen hasieran, Ingalaterraren aurkako guda behartu zuena, zeinetatik potentzia metropolitarra atera zen garaile. Porrotak Txinaren deuseztapen moral, ekonomiko eta gizartekoa ekarri zuen, zehazki mende batez. 1906an bazeuden hamahiru milioi txinatar opiomano. Mende hasierako iraultzak soilik, eta geroago iraultza sozialistak, askatu zuen Txina opioaz, eta harekin batera, herri gisako sarraskitik. Bi mediku argentinarren arabera, Txina <<orain arte zinez drogazaletasunaren zartailua garaitu ahal izan duen nazio bakarra da, ez baitago droga eskaintzarik>>. Baina Txina ez zen kasu isolatu bat izan, nahiz eta kolonialismoak eragindako sarraskiaren paradigmatikoena izan, hala nola erresistentzia eta amaierako garaipenezkoa. Alkohol-zaletasunaren bidezko suntsipena Estatu Batuetan bertan era zabalean erabili zuten kolonizatzaile txuriek. Egoera bera ari da errepikatzen gaur Brasilen amazoniar tribuekin, alkohol kontsumoarengatik indartsuki joak.\nJadanik azaldu dugu nola XVI. mendeko kolonizazioaren eta hedapen itsas-inperialistaren ondoren drogak klase azpiratzaileen artean eta bohemian zabaldu ziren. Baina <<langile klaseko kideak klase ertaineko kideen arrazoi ezberdinengatik hartzen zituzten drogak>>. Industria handiak alkohol-zaletasuna sustatu zuen fabrika eta meatzetan isolatze eta behargin mugimenduaren banatzaile bitarteko gisa. Kapitalismoak elkartasunaren gizarte ehuna desegiten joan zen eta usadiozko bizitzeko era guztiak indibidualismoaren, masifikazioaren, biziraupenerako borroka bihozgabearen ordez izan ziren ordezkatuak, bere porrot eta baztertze korrelatuarekin: <<axolagabekeria basatia, gizabanako bakoitzaren isolatze gogorra bere nahi pribatuetan -idatzi zuen Engels-ek – hainbat eta desatseginagoak eta harrigarriagoak ageri dira zenbat eta gertuago egon gizabanako horiek leku txiki batean, eta nahiz eta jakin bakoitzaren isolamendua, berekoikeria narras hori, leku guztietan, gure gizarte honetako oinarrizko printzipioa dela, inon ez da hain era lotsagabean agertzen, hemen bezain kontziente, hiri handietako jendetzaren artean>>.\nFamilia feudal-patriarkarra ez zen sakabanatzetik libratu: emakumearen eranstea lanera etxebizitzan seme-alaben uztea ekarri zuen, haur-hilketak jaiotzerakoan, tratu txar ala gosearengatik, eta baita opioarekin narkotizatzea ere , edo ugazabei jartzea enkantean. Farmazeutikoek drogak era zabalean hedatu zituzten langile klasearen barnean. Haurren heriotza-tasak asko igo ziren eta bizi-itxaropena zorrozki murriztu zen herrialde kapitalista guztietan.\nLanaren zatitzea eta bizimodu hiritarrak alienazio ezartzen dute, gizarte deserrotze eta bakartasunera gidatzen duen fenomeno bereziki kapitalista. Alienazioak errealitateren aurreko intolerantzia sortzen du, errealitatea aldatzeko ezintasunaren aurrean, mundua gizabanakoari aurkezten zaion nagusitasun kontrolaezinaren aurrean. Bizitzak irudi historiko, estatiko bat hartzen du; bere determinismoak ez du saihestea eta ihes egitea beste aukerarik uzten, paradoxikoki menpekoaren aurrean <<askapena>> aurkezten den joera buru-erailtzaile eta norbera-izorratzeko bat. Izate drogomenpeko bat bereganatzera gidatzen duten bide ugarien artean, bere determinismo hertsiaz behar afektibo sakonenak zapaltzen dituen gizarte ingurunea eraldatzeko itxaropenari uko egitea dago. Menpekoak barruraino bereganatu du menderatze harreman kapitalista, hartatik irtetea ezinezkoa ikusten duena. Pertsona garrantzirik gabekoa eta ordezkagarria ageri da gizarte eta ekoizpen sisteman: langilea dirurik kostatzen ez duen ordezko bakarra da, dohain den pieza bakarra ekoizpen kapitalistaren makinerian. Kapitalismoak lanaren etika sustatzen du, lan-ahalegina, emankortasuna, denok denon aurkako borroka, txirotze afektibo zorrotz baten, bizitza emozionalaren garapen akastun baten, sentimenduen opakotasun gorakor baten eta izaeraren gogortze baten truke. Ekoizpenaren eta bizitzaren abiaduraren azelerazio bortitzak frustrazio sentimendua sortarazten du, estutasuna eta bizi baliabideen kontrol faltak eragindako babesgabetasuna, inork behar duena ez duen, inork duena benetan behar ez duelako, ekoizpen eta kontsumo sistema baten aginpideagatik. Langilea mendeko izakian bihurtzen da: kapitalaren menpeko eta bere lanaren propioaren menpeko. Jadanik ezer ez da posible merkaturik at: dena saldu ala erosi behar da; ezer ez da dohainik, inork ez du interesik gabe sorosten eta ezer ez da posible dirurik gabe.\nKapitalismoak etorkizunari buruzko zalantza sortzen du, ezintasuna sustatzen du menpekotasuna sustatu ahal izateko: drogamenpekotasuna gizabanako nahimena erori den menderatze maila itzela agerian uzten duen oinperatze era latzenetariko bat da. Langileek ez dute berezko baliabiderik beren lan indar eta energien salmentatik aparte: bere familiako kideek ere bera bezala lan egin behar dute; landa gune komunitarioko deserrotua da hirira etortzeko utzi duena; alkohol-zaletasuna ezagutzen hasten da lan abiadura eta gainesplotazio gorakorra jasateko.\nKapitalismoak ireki zituen merkatuen artean, garrantzitsuenetariko bat, estrategikoki, drogarena izan zen. Kimikaren aurrerapenak industria farmakologikoa abiarazten du. Herrialde kapitalistek droga sintetikoen osaketara eskainitako laborategi handiak sortzen dituzte. Opiotik morfina ateratzen da, eta gero heroina; koka hostotik, alkaloide bat: kokaina klorhidratoa, 1862an aurkitutako formula kimikoa. Jadanik ez dira ekoizkin naturalak murtxikatzen, ezta gutxi andutako belarrak erre ere: orratz hipodermikoa XIX. mendearen erdialderantz zabaltzen da, toxikoak zuzenean odolean sartzea lortuz\nAurreko mendearen amaieran freskagarri industria oso bat hasi zen martxan xarabe miragarri eta kokainarekin nahastutako prestakin gaseosoen bidez, hauetariko ezagunena Coca-Cola izan zena, zeinak bere formula famatuan kokaina eduki zuen, 1903 arte, kafeinagatik ordezkatu zutenean. Mende hasierako argazkiek farmazien aurrealdeak eragin bizigarri miragarrietako kokainazko prestakin gaseoso anitzak iragartzen erakusten dituzte. Merkatal arrakasta handiko kokainazko txikleak ere fabrikatzen dira eta saltzaile ibiltariek koka prestakinak banatzen dituzte atez ate.\nIndustria farmazeutikoarekin batera, medikuek oinarrizko eginkizun bat betetzen dute drogen zabalkundean etxe-sendagai zaharrak <<zientzia berriarengatik>> ordeztuz. Morfinak mina eta oinazea borrokatzen ditu; kokainak pizten du eta nekea eta akidura konpontzen ditu. Freud aitzindari izan zen kokainarekin bere gaixoen tratamenduan, eta gerretan, morfina ospitaleetatik zihoan korrika ia miragarrizko konponbide gisa. Jakina, ez dago gaixotasunik sendatzen ezta osatzen duen drogarik; drogek ez dute ezertarako balio ikuspuntu medikotik; soilik mina une batez arintzen dute, eta gaixoa osasuntsu ageri da.\nDrogek saihestea ahalbidetzen dute, gizarte kapitalistaren alienazioa biderkatzen dute. Menpekoak ez du bere banakako bizitzara bizi den gizartean agintzen duten harreman alienatu erak eramatea besterik egiten; bere adierazpena faltsutzaile edo desitxuratzailea izatetik urrun, drogomenpekoa bizi den munduaren adierazpen fidela, literala da, ideologia menderatzaileren kontraesanen disimulu eta kontzientziarik gabeko agerpena. Sustagarriek (kokaina, anfetaminak) lan energiak biderkatzen dituzte; baregarriek (heroina, morfina) loarazten dute, aisialdi uneetan saihestea sustatzen dute.\nEspainiarrek Potosi-ko meatzeen esplotazioa hasi zutenean, bertako langileei koka hostoaz ordaintzen zieten: produktibitatea abiadura handia igotzen zen eta gose sentsazioa desagertzen zen. Soldatak minimora murrizten zirenez, jornalariei ordaintzeko moneta-sistema hau ere aberatsek eta lur jabeek bereganatu zuten, guzti hau, debekatzen zuten Eliza katolikoaren agindu eta Koroaren neurri legalak gorabehera.\nDROGEN DEBEKUA ESTATU BATUETAN\nDrogen sustatzeari paraleloki, guztiz kontrako ikurreko kanpaina garatzen joan zen, Estatu Batuetan bereziki, bere ondorio kaltegarriak salatzen eta bere jazarpena eskatuz <<mediku agindua izan ezean>>. Debekuak ez zuen hori besterik ez adierazi: ez kontsumoaren ezintasuna bere kontrola baizik, ez toxikomanien murriztea toxikomanoaren zelatatzea baizik.\nEstatu Batuak mundu osoan zehar drogen debekua bultzatu zuen potentzia izan zen, lehen potentzia inperialista papera bereganatu baino lehenago ere. Drogaren debekuaren azterketa, ondorioz, herrialde horren barne egoerari estuki lotua dago.\nDrogen gaineko galarazpena Estatu Batuetan behargin klasearen gaineko kontrol zorrotz ezartzeko ahaleginen emaitza izan zen hedapen kapitalista, eta ondorioz urbanizatze, testuinguru baten barnean. Iragandako mendearen amaieran, Estatu Batuek, beste herrialde kapitalista batzuk bezala, gorakada ekonomiko indartsu bat jasan zuen. Estatu Batuek estatu kapitalismo monopolistako herrialde batean bihurtzen zen eta prozesua hego-ipar eta mende-eki norabide batean lan indar korronte migratzaile sendoez lagundua zihoan.\nKorronte migratzaile hauek, funtsean, mendebaldeko itsasertzean kokatutako txinatarren, hegoaldetik etorritako beltzen, hala nola geroago mexikarren, gutxiengo etnikoek osatzen zuten. Gutxiengo hauek ikusmira, bitxikeria eta mesfidantza eragile bat erantsi zuten klase azpiratzaile tradizionalki iparramerikarren artean, jatorri txuri, protestante eta anglosaxoikoak. Klase borroka arrazazko gatazka bezala ageri zen. Ekialdeko hirien aldirietan kolore, erlijio, ohitura, kultura eta baita ere, nola ez, drogen mosaiko hiritar bat ernalarazi zuten behargin talde etnikoak sortu ziren. Buruhauste hau txukundu beharra zegoen.\nTxinatarrek opioa erretzen zuten, beltzeko koka hartzen zuten eta mexikarrek marihuana. Klase azpiratzaile txuriek beraiek – faltsuki – drogen ondorio gisa aintzat hartu zutenaren aurka altxatu zuten ahotsa: sexualitate neurrigabea, delinkuentzia, ohituren usteltzea, alferkeria, eta abar. Zinemagintza, prentsa, irratia, argitaletxeak droga-baztertzea, droga-bortxaketak, droga-alferkeria, eta abar binomioekin pozoitzen hasi ziren. Gizarte irudia: <<drogaren deabrua>> (XVI.eko teologo katolikoek kokari <<deabruaren talismana>> deitzen zioten) puritanismo gainartzailearen eramaile zuritzailea zen langilearen gaineko zelatatzerako, drogak eskuratzeko <<enpresen erregistro>> bat sortzea ahalbidetu zuen aitzaki legitimatzailea.\nGIZARTE KONTROLA: MEDIKUAK ETA POLIZIAK\nBeharginen gaineko kontrolaren bitartekoak bi izan ziren: medikuak eta polizia zergadun berri bat, FBDa, Ogasun-ikuskatzaile eta USA tankerarako talde errepresibo baten arteko mota. Debeku legeak 1890en hasi ziren, langile emigratzaileen gaineko zergaren bidez gizarte arriskura uztartu zen opioaren gaineko kontrola bidezkotzeko; 1906n bere <<aizuntzeraen>> aurkako beste lege bat eman zen eta 1909n erretzeko debekua ezarri zen. Ez dio bitxia izateari uzten industria farmazeutikoak droga sintetikoak ekoizten zituen bitartean, errepresioak droga naturalen <<aizuntzearen>> aurka bideratzea, hala nola opioa erretzea debekatzea, baina ez morfina edo heroina bezalako eratorri sintetikoen kontsumoa. Debekua ez zen drogarena orokorrean baizik eta enpresa farmazeutikoen alanbikeetatik igarotzen ez ziren droga haienak. Langileei baina ez burgesiari eragiten zien debeku hautakor eta klasista zen, zeinak kontsumitzen jarrai zezakeen, iraintze moraletik at, errezeta medikuei esker: medikuak hartzera <<behartzen>> zituen; nahi gabeko kontsumoa zen, ez zuenak ezertan aldatzen burgesaren eredu menpekotasun-sortzaileak. Aitzitik, langileak kontrol sareetan sartu behar izan zuen, berak usuki hartzen ez zuen eta zeinaren salneurria nabarmenki garestitu zen, sustantzia bat hartzeko.\nArauak ogasun izaerakoak izatea opioaren gudan jada ezagutarazitako oinorde kapitalista uzten du agerian: debekuaren eduki ekonomikoa. Salneurriak igoarazten zituen eta drogen kontsumo soilik gizartearen sektore gorenek legalki eskuratzeko aukera izan zezaten bere izaera zergaria, langileak bazterreko kanaletara, merkatu beltzara edota delinkuentziara jo behar izan zuten bitartean. Drogaren kontrolerako polizia federal berri bat sortu zen Ogasun Miinisterioaren menpekoa, FBDa, egungo DEAren berehalako aurrekaria,departamentu ministerial beraren menpekoa baita ere. Drogaren legalizazio zergen ordaintzea eskatzen zuen. Drogaren gaineko kontrolak klase helburu argi eta garbi batzuk zituen.\nEkoizpenaren ikuspuntutik, herrialde kolonialetako jatorrizko lehengaia ezabatzen zuen, opioa, kalamua eta koka hostoa, enpresa farmazeutikoek landutako produktu sintetikoak ezarriz. Helbide merkatuaren ikuspuntutik, burgesak ez ziren erasotuak, langileak kontrol polizialera heldu behar ziren bitartean, beraiek lehen ezagutu zituzten farmako berak ez zirenak izateko eta zeinen salneurria askoz ere altuagoa zen. Medikuntza tradizional naturala ia guztiz baztertua izan zen mediku konbentzionalengatik.\nBaina errepresioaren une erabakigarria 1914n iritsi zen Harrison legearekin, drogen erabilpen <<ez sendagilea>> guztiz debekatua zuena, hots, errezeta medikurik gabeko autokontsumoa. Debekuaren nahia zehazki hori da eta izan da beti: ez drogen zabalpena galaraztea bere sustatzea baizik, baina kontrolatutako sustapena. Jakina, kontrolak merkatu beltza sortarazi zuen: medikuek errezetak saltzen zituzten, beren salneurria igotzen jarraitzen zuena; birsalmenta agertu zen, kontrabandoa eta ezkutuko merkatua; ordezko sintetikoak bilatu ziren, kokaina ordezkatzeko 1932tik aurrera anfetaminak eta heroina morfinari bezala; azkenik delitua sustatu zen, errezeten edo drogen lapurreta kontsultategi, klinika eta farmazietan.\nMILITARTASUNA ETA DROGAK\nDebekuak I. Gerrate Mundialarekin egin zuen bat – ez halabeharrez – , ez soilik militarrekin eta gerrate inperialistekin drogen lotura tradizionalarengatik, morfina era zabalean erabili zelako baizik, bai kirurgia zereginetan, hala nola zaurien mina jasateko, borrokaldian beldurra eta estutasuna borrokatzeko. Kokaina nerbioan xiringatutako anestesia lokal gisa erabiltzen hasi zen iragandako mendearen amaieratik. Borrokalari aunitz, gerora lizentziatuak, morfinari menpekotasuna hartu zuten: hegazkinlarien artean kokaina banatu zen, II. Gerrate Mundialean anfetaminak soldaduen artean banatu ziren era berean. Heriotzaren aurreko arriskua edo mina jasateko era bakarra zen, herriekin zerikusirik ez zuen guda batean. Drogen eta inperialismoaren arteko lotura ustekabea ez dela, Estatu Batuek Versaillesko Itunean laborategi germaniarrei drogen salmenta askea debekatzen zien klausula sartu zutenean egiaztatu zen.\nNahiz eta Estatu Batuak hasiera batean Nazioen Elkartean ez sartu, oraindik lehen potentzia inperialista ez zen garai batean, nazioarteko erakundeak drogen debekua berezko auzitzat hartzea lortu zuen.\nEstatu Batuen barnean errepresioak gero eta kutsu zoroagoa hartzen joan zen. 1918an debekua edari alkoholikoetara zabaldu zen eta drogen gaineko kontrolak era mailakatuan gogortzen joan ziren, hainbesterako non ogasun poliziak mediku diagnostikoen eta zegozkien agindu farmakologikoen inguruan irizpide ematen bukatu zuela. FBDAk beren lana kolokan jartzen drogak agintzen zituzten medikuak epaitegietara eramaten zituen, eta 1922tik kikiltzea eta mediku kontrola ogasun-polizialarengatik ordezkatzea lortu zuen. Hasiera batean medikuntzaren praktika profesionalera drogen hornitzea mugatzeko saiakera legegilea zirudiena, administratiboki izan zen berreraikia, menpekoen tratamenduen zuhurtasun profesional erabiltzeko mediku ahalmena muturrera murriztuen joan zen. FBDak praktika mediku zuzenaren barnean aintzat hartzen ez zuen edo menpeko baten dosia egonkor mantentzera iradokitzen zuen edozein preskripzio edo tratamendu, medikua auzitegiaren aurrera eramaten zuen.\n1937n Nazioen Elkarteak, Estatu Batuen presioagatik, droga salerosketaren aurkako nazioarteko itunen multzo baten sinadura sustatzen du: Estatu batuen drogen aurkako politika munduan politika nagusia bilakatu zen, hamarkada bat geroago gizarte esparru guztietan gertatuko zena aurreratuz.\nDebekuak bilatzen zituen helburu guztiak eskuratu zituen: multinazionalen eta estatubatuar politika polizialaren erabateko arrakasta izan zen. Drogen kontsumoa abiadura handiz igo zen: egun, soilik USAn, 25 milioi gizabanakok erretzen dute marihuana, 6 kokaren menpeko dira eta milioi erdia heroinarena. Kontsumitzaile eta menpeko gehiago kontrol gehiago, erregistro eta sarekada gehiago, esku-hartze polizial gehiago, pertsona fitxatu gehiago, lege errepresibo gehiago eta abar esan nahi du. Drogaren errepresiotik errepresio politikora igarotzea ez du inolako ahaleginik eskatzen. AEBn klase azpiratzailearen zerbitzurako hedabideek bi fronteak uztartu zituzten hasieratik: droga hasieran behargin antolakundeek zabaltzen zuten; geroago Nazioarteko Komunistak; azkenik, trafikariak Txina gorrian, Kuban edota oraindik orain Nikaraguan zeudela gertatu zen.\nDrogak kapitalismo beraren etorburutik sustatzen eta zabaltzen dira; eta kapitalismoaren bere aro monopolista eta inperialistan sartzearekin debekatzen dira. Beren helburua, kontrolatzea, zapaltzea eta azkenik, behargin klasea fisikoki suntsitzea da. Ez da gaur egungo fenomeno bost mendetako historia duena baizik, zeharo ezagutzeko adina. Eta beti era berean funtzionatu du: lehenik sustatzen da eta gero debekatzen da. Baina ez da kontsumoa murrizteko debekatzen kontsumitzailea poliziaren kontrolera azpiratzeko baizik. Debekuak inoiz ere ez du drogen salerosketaren murrizpena suposatu, eta ondorioz, arazoa ez dago ez debekuan ez legalizazioa.\nEgun droga Hirugarren Mundutik datorren arazo bat bezala aurkezten digute, azpigaratutako herrialdeena (Kolonbia, Pakistan, Tailandia, eta abar). Droga ez da kapitalismoarekin zerikusirik ez duen zerbait, eta zehazki, bere zabalpena herrialde garatuenen nahitako politika da eta ez alderantziz. Pertsonen suntsipen handi baten fenomenoa da soilik egungo kapitalismoa bezalako sistema garatu eta hedatu baten pean posiblea dena.\nDrogen salerosketa ez litzake gaur egungo eskalan egongo sozietate anonimorik, kontu zenbakiturik, paradisu fiskalik eta gainerako nazioarteko sistema finantzarioaren mekanismorik gabe, oso minutu gutxitan eta era anonimoan dibisa kopuru itzelak mugitzea ahalbidetzen dutenak. Inork ez du droga ukitu nahi, baina inork ez ditu bere dibidenduak arbuiatzen diruak kolorerik ez duelako. Merkatu beltzaren kapitalak kudeatzen dituztenak ez dira tratuan aritzen direnak, beren kabuz lan egiten duten aditu finantzarioak baizik. Droga eta bere dibidenduak nazioarteko zirkuitu kapitalistetan nahi bezala mugitzen dira.\nKapitalismoak ezin du drogaren aurka borrokatu ezin duelako bere aurka borrokatu. Drogaren aurka kapitalismoaren aurka borrokatzen borrokatu behar da, hilzorian dagoen, karkaila den, deskonposizioan dagoen sistema ekonomiko dena. Bere heriotz egitasmoak bizi egitasmoan bihurtu behar dira. Eta oraindik ez aditu horiek ezta <<alternatibo>> horiek ez digute honetatik hitzik ere esan, funtsezkoa dena.\n500 años de difusión de las drogas por el capitalismo (euskaratua) – Pablo Kundt\nLA DROGA EN EUSKAL HERRIA – Jarrai\nPosted otsaila 9, 2013 by aurreralangileria in alienazio kapitalista, euskal herria, inperialismo, lunpen\nTagged with control, droga, kapitalismo, represion


mikrobiologia Archives - Page 10 of 10 - Zientzia Kaiera\nikerketa mikrobiologia osasuna\nBakterio gram-positiboak Gram tindaketarekin urdinak bihurtzen diren bakterioak dira. Ezaugarri hau eraketa bakteriano berezi baten adierazle da. Mota honetakoak dira, esaterako, Norcadia bakterioak. Bakterio hauek materia organikoan aberatsak diren lurzoruetan aurki daitezke eta sor ditzaketen infekzioak traumatismoen bidez edota bakterio […]\nEsan ohi da galdu arte inork ez dakiela galdutakoak zenbat balio zuen. Hala gertatzen da batez ere bi egoera jakin batzuetan: maite dugun norbait galtzen dugunean eta gaixotzen garenean. Izan ere, osasuna oso garrantzitsua da, eta beste guztien aurretik doa […]\nbakterioak biologia mikrobiologia\nPapua Ginea Berriko eta AEBtako zenbait lagunen hesteetan zer eta zenbat mikroorganismo bizi diren alderatu dute ikerketa batean. Ondorioztatu dutenez, bakterioak anitzagoak dira industrializatu gabeko inguruneetan, eta horrek lotura du osasunari eta garatzen diren gaitz motei dagokienez. Industrializatu gabeko lurraldeetan […]\nObesitatea da lehen munduko gizartearen osasun arazo larrienetako bat. Arazo horri aurre egiteko, aspaldian industria kimikoak aukera bat aurkitu zuen: kaloriak gabeko gozagarriak (KGG). Kontzeptualki ideia bikaina da, molekula kimiko batzuk, kaloriarik gehitu gabe elikagaiei gozotasuna ematen dutenak. Beraz, gozagarri […]\nAEBtako ikertzaile talde batek antibiotiko bat topatu du aspaldiko partez, eta teixobaktina izena jarri diote. Baina ez hori bakarrik. Patogenoak erresistentziarik gabe hiltzen ditu, eta ongi ateraz gero luze iraun dezakeen botika bihurtu daitekeela iradokitzen du horrek. Joan den astean […]\nbideoak biologia mikrobiologia zientzia\nZientzialari 15 – Miren Basaras from Kultura Zientifikoko Katedra on Vimeo. Zer da birus bat? Nola sartzen dira gure organismora eta zein da gure osasunean duten eragina? Miren Basaras Mikrobiologiako irakaslea da UPV/EHUn eta galdera hauei erantzun digu. Giza papiloma […]\n“Noraino” da galdera handienetako bat Unibertsoko bizitzaz ari garenean. Noraino den posible, noraino eutsiko dion. Erantzunaren arabera jakingo dugu bizitza fenomeno zaila edo agian bakarra ote den. Edo nahiko kontu arrunta ote den. Beste inoiz esan dizudanez, honen ezagumenduan aurrera […]\nHipocrates karrikan gaude, Euskal Herriko Unibertsitateko Medikuntza Fakultatean. Egun lasaia dela dirudi, ikasle gutxi ikusten baititugu bertan –azterketa garaia da-, eta ordenagailua eta grabadora eskuan ditugula ‘0P3’ bulegoaren bila hasten gara. Korridoreetan zehar doktoregaiak eta irakasleak besterik ez ditugu ikusten […]


Guri buruz - Ningbo Haishu Judin Packing Products Co., Ltd.\nsortua2009an, Judin Pack Group janari edalontziak eta edukiontziak botatzeko fabrikatzaile espezializatua da. Ningbo hirian dago, itsas portu ospetsuan, garraio erosoa egiten goaz. Horrek aukera gehiago eta abantaila lehiakorrak ekarri dizkigu nazioarteko merkatuetan. Konpainiak kanpoko merkataritzaren zerbitzu taldea eta zuzendaritza esperientzia izan ditu, konpainiaren funtzionamenduak bizitasun handia ekartzen baitu.\nKopa eta kaxak diseinatzen, garatzen eta ekoizten profesionala denez, Judin Pack-ek 60 langile baino gehiago ditu, 5 diseinatzaile espezializatuak eta 10 zuzendaritzako langileak, kalitateko 3 ikuskatzaile barne, eta beste 10 teknikari langile baino gehiago 10 urte baino gehiagoko esperientzia duten 15 pertsona; eta 25 teknikari langilek 5 urte baino gehiagoko esperientzia dute. 8.000 metro koadroko fabrikaren baitan, gure produkzio-ahalmena hilean 50 HQ edukiontzi baino gehiago izatera iristen da. Ikerketa- eta garapen-gaitasun sendoarekin eta ontziratze integratzaileko soluzioekin, gure bezeroen eskakizunak mundu osoko produktuak modu eraginkorrean asetzen ditugu urtero. Diseinu perfektuak, barietate zabalak, kalitate handia, prezio zentzudunak, zerbitzu bikaina eta bidalketa puntuala oinarri hartuta, gure produktuak Amerikako, Europako eta Asiako merkatuetan ondo saltzen ari dira.\nGure enpresak hamaika urteko esperientzia du paperezko produktuen ontzietan. Produktu ezagunak eskaintzen ditugu hainbat enpresa ezagunetara, hala nola birgma Suedian, Carrefour Espainian eta Frantzian eta Lidl Alemanian.\nHeidelberg-ek inprimatzeko makina praktiko eta aurreratuena dugu. Flexo inprimaketa, inprimaketa desplazatua eta PET film beltza, urrezko estanpazioa eta bestelako teknologiak eskain ditzake. Gure enpresak EUTR, TUV eta FSC ziurtagiria du. Prestatutako kalitate handiko ikuskatzaile estandarren eta eskarmentudunen kontrolpean fabrikatutako produktuak.\n"Printzipioari atxikiz" Osotasuna, Erantzukizuna, Talde lana, Berrikuntza"Judin Packek elkarren onura oinarritzat hartuta bezero guztiekin lankidetza handiagoa izatea espero dugu. Jar zaitez gurekin harremanetan jar zaitez edo gure fabrika bisitatu xehetasun gehiago lortzeko.


Goizeko zortzirak dira. Nere aoan zigarrotxo bat daukat. Zeñen gusto ederra eukitzen du goizeko lenengo zigarrotxoak! Errekiñaren gusto min-sendoa eta kafesniaren gozotasuna ezin obeki nere minganean jartzen dira. Nere dendatik arrizko kaleari begiratzen diot; dizdiratzalle, izpillua bezela ageri da arto dun euriakin eta oraindik artzen ari danakin; gora begiratu, eta begirasunak guardasolaren beztasun gogor bat artzen du; guardasol asko dantzan, illerarik gabe dabiltza kalerik aundinean, nere dendaraño. Bera begiratu eta osto gabeko ezki-ondoen (til-arbolen) bustitasun berdea sortzen da ur garbietako belarrarena bezelakoa. An ere, guardasol beltzak saltoka dabiltza, bustitasunetik igesika.\nIru laguni egun onak ematen dizkiet, bat batean esanaz. Zer lagun on! Burua nekatzeke «onak» opatzen dizkidate. Ondo dakite bai euriak egunetan segituko duela, eta oraingoa ez dala ain ona, aprillekoa bezelakoa. Berdin da...\nKalegarbitzalleak, bere gurdi eta astoarekin, erriko zikinkeriak ustu ditu.\nKalegarbitzalleak Jon du izena, eta aren izena, gaur edo biar, etxe guztietan esaten da. Bere txapel gorriak —Erriko langilleen ezaugarria— irurogei urteko burua estaltzen du, eta orain antxen dabil atzo gabeko azkeneko ardotxoa edanez azaldu zan ume txoroa. Mozkorra ere arrapatu zuen.\nAntoni da. Gore esnezalea, esnebezeroa, merkatuko azkeneko erosleak arrapatu nai ditu. Badaramatza lau dozena sagar, ganbaratik «artu ditunak». «Iru pesetan, amabi dira. Berrogetasei dauzkat, nylonezko galtzetak erosteko aski». Euritik anka egin naiez, kale-zulotatik dabil, bere abarka gomazkoakin eta artillezko galtzetakin; saltoka dijoa potzutik potzura, gure kale nagosian.\nEnkarni da, izparringi-saltzallea. Bere goizeko deadarra, irrintzi bat alegia, sendoa da, gabaz egiten duena, ordea, musikala da, Harlem-ko «blue» bat ematen du. Aren deadarra, barnean sartzen zait. Erri-gabeko, negu gogorreko deadar atsekabea...\nIzparringia letzen det. Gaur, su-ondoko katuak bezela, kalera begiratu bear det.\nOna emen maixu-zarra. Aurreko bebarru zuluan, izparringiari lenengo begi-ukaldi bat ematen dio. Euriak ez dio lagatzen pasira egiten. Eguzkipean, irakurriz, erri guztia korritzen du. Iru buelta ematen dizkiola esaten dute. Iru kilometru dira!...\nBederatzietako meza bukatu da. Erriko zarrak dira: Bishente, Kepa, Joxeba, Joakin... Gaur euriak ez diete laguntzen beren izketak egiteko. Aien izketak: Erriko goraberak, Antonioren eriotza. «Ez zan bada, ain zarra, irurogei urte zeuzkan... » «Zera... Aita Mitxelena omen dator Sortzez-garbikoaren beratziurrenerako...\nGaur, beren indar eskaxekin, euriari anka nai diote, xementoxepean azkar biltzeko. An itzegingo dute, zigarrotxoa erre ondoren. Bañan... kontuz! Lan-eguna baita.\nAn dijoazte okertuak, dardaraz... A, zartzaroa! Egun on!\nOndo jositako brux batekin, alpraketa gomazkoekin, berrogetaz urteakin gazte... Zenbat Joakin? Esan det bere izena. Orrelako gizonak erri guztietan izaten dira. Potola, bere pottoltasuna parregarria da. Ez al det esan? Ipuin denak dakizki, politikoak ez, eta buruan ondo ordenatuak dauzka, liburutegi baten bezela. Bañan parrerik geien berak egiten du. Andrekeriak guztatzen zaizkio, erriko jauntxoak zirikatzen ditu bere pentsamendu libriak esanaz. Itz-jario da, izketen jardun bear... Alare zenbat bider bere gana joaten gera denbora goibel auek zerbait alaitzeko!\nAren dendara, —jaki-denda—, gende asko joaten da. Itz egitera? Erostera?\nBere gaitzak esan ditut, bañan askotan —nik ondo dakit— engañatu egiten gera. Limosnatxoak egiten ditu... goizean goiz elizara ere joaten da. Amaikatxori laguntzen ikusi det!\nGizon puzka aundi bat datorkit neregana. Errizaina da: Algoazilla. Ark ez du euriaren bildurrik. Zeñek eta Kapitañak? (bere gaitzizena) Rusia'ko otzak ondo proatuta dago. Beko kaletik dator, bakarrik, pauso sendoan, oldozkun gogorrakin, altuakin —1,90 goiberaz— txapel txiki, jantzi kaki, larruzko porra ta euritako plastikuakin. Zenbatetan erabiltzen ote porra ori?\nGutxitan. Umeak Kapitañaren bildurrez bizi dira. Ume bildurra jolas bildurra.\nTere da. Alai, txikia, kuttuna, eta irriparre bat badauka izotza urtzeko modukoa. Merkatutik dator, bere guardasolak ura darlo. Egunero elkarrekin bi itz egiten ditugu. Ark bere gauzak, nik nereak, bañan gustokoenak Patxirenak zaizkio. Maite du!... Bañan buru auste aundiak dauzka bere gaiñ.\nGuardasola irikitzen du eta, agur xamurrekin, badijoa noski, pentsa-pentsari... Laga dezagun bere oldozkunetan sartuta. Orrelakoa izango zan, nonbait, «Hamlet» eko Ofelia buru ori, txiki bañan ondo neurtutakoa, irripar goxoarekin, garbi eta argia...\nGaurkoa ez, da beste egunak bezelakoa izan. Ikusiz oldoztun jarri naiz. Nere denda oraindik zikin dago, paperez, errekiñez... Euriakin batera, bere filosofia sartu zait nere burua igartuaz.\nDendan sartzen naiz. Oraindik atzoko izketen usaia dariola dirudi. Sudurrean sartzen zaizkit bustitasun eta errekiñen usaiak. Ateak eta erakus-lekuak zabaldu ditut argia sartu dedin. Zer argi sartuko ote da gaurko denbora onekin. Erratza artu eta denda garbitzen asi naiz, bañan... norbait sartu da...


#AmaIzateaZerDa » Arteman Komunikazioaren Artisauak\nEspainiar Estatuko esneki eta elikagai marka ezagun batek abian jarritako kanpaina baten berri izan dut. Ordenagailua piztu eta hasi naiz kanpainaren gaineko erreferentzien bila eta aurkitutakoa gustatu zait. Komunikazio eta marketin kanpainaren lehenengo mezuek eta mezu nagusiak ez diete markak komertzializatzen dituen produktuei inolako aipamenik egiten (ez dut markaren izena esango baina nik esan gabe jakingo duzue eta aurkituko duzue sarean aipatu marka eta kanpaina). Deigarria den eta erakargarria iruditzen zaidan galdera batek agintzen du kanpainan. Zer da zuretzat Ama izatea? Gaztelania arautzen duen Espainiako Errege Akademiarentzat Ama hitzaren esanahia honako hau da: “Espezie bereko beste gizaki bat erditu duen emakume eta animalia emea”.\nDefinizio hotza da, aseptikoa, kutsurik gabea eta batere erakargarria. Niri ez zait gustatzen eta ulertzen dut zuri ere ez zaizula gehiegi gustatuko. Ama bat askoz gehiago da. Ama bakarra da, maitasuna da, laztanak, ulermena… Bizitzan egon daitekeen handiena da Ama. Kontua da, aipatzen ari garen marka ‘Zer da Ama izatea´ lelopean ari dela definizio egokiagoen bila, bide batez Gaztelaniaren Errege Akademiari definizioa aldatzeko eskatzeko. Asko dira beraien ekarpena egin duten pertsona ezagunak. Asko dira Espainiako medio eta telebistetan ezagunak diren aurpegien ekarpenak. Badira sarean aurkitu ditzakegun bideoak Ama hitzaren definizio askoz egokiagoekin. Eta guztiek eskatzen diote RAEri (Akademiaren siglak gaztelaniaz) definizioa aldatzeko.\nEsneki eta elikagai produktuen marka ezagunak edukien marketinarekin zerikusia duen kanpaina planteatu du beste behin. Teknika hau duela hamar urte baino gehiago hasi zen garatzen eta azken urteotan hamaika adibide aurki ditzakegu. Edukien Marketina sormen eta eduki esanguratsuen hedapena sustatzen duen teknika bat da. Eduki erakargarri eta baliotsua aipatzen dugunean, esan nahi dugu ondo definitutako publiko objektiboaren arreta deitzeko eta etorkizuneko bezeroak erakartzeko balio duela, eta estrategian horrela definitzen dela. Kasu honetan helburua argia da: markaren irudia hobetu eta bezero potentzialak gerturatu. Estrategia diseinatu duten profesionalek badakite zertan ari diren. Niri gustatu zait. Instagram-en aurkitu ahal izango duzu, espainolez, #UnaMadreEs.\nDoug Kessler-ek zioen marketin tradizionalak pertsonen inguruan hitz egiten duela, edukien marketinak berriz haiekin hitz egiten du. Kanpaina hau marketin mota horren adibide argia da, etorkizuneko marketinaren adibidea.\nIturria: Bideo, Uncategorized @eu\n'Aulki Hutsak' dokumentalak sari berria jaso du, oraingoan Videomed nazioarteko jaialdian\nGabonetako klasikoak eta formula magikoak


Maskaren mozorro festa ospatuko dute asteburu honetan Barakaldon | El Correo\nZurekinMaskaren mozorro festa ospatuko dute asteburu honetan Barakaldon\nMaskaren mozorro festa ospatuko dute asteburu honetan Barakaldon\nUdal Musika Banda eta zortzi fanfarrek hartuko dute parte desfilean eta jantzi originalenek sariak jasoko dituzte\nIZASKUN MOYANO Jueves, 8 febrero 2018, 23:06\nOtsailean gaude eta Euskal Herria jai giroan murgilduta dago. Inauteriak ospatzen ari dira nonahi eta Barakaldon ez dira gutxiago izango. Festak astebete iraungo du eta hainbat izango dira udalerrian antolatuko dituzten ekintzak. Ostiral honetan adibidez, Euskal Inauteria eta Gazte Inauteria ospatuko dituzte. Dantza taldeko kideek euskal inauteri tradizionalak hobeto ezagutzeko aukera eskainiko dute. Arratsaldean ordea, nerabeek Taranbolori ongi etorria emango diote musika eta dantza giroan murgilduta.\nLarunbatean egun nagusia izango da. Hots, XXIX. Maskaren Mozorro Desfilea antolatu duten jaieguna. Herritarrek, zortzi fanfarre eta Udal Musika Bandarekin batera, herriko kaleetan zehar dantzatuko dute. Txoko guztiak kolore eta poztasunez bete nahi duen lagun orok ostirala baino lehen izena eman beharko du. Parte hartzaileen artean 7,250 euro 13 saritan banatuko da. Beste batzuen artean, mozorro onena, karroza eleganteena edota maskara originalena sarituko dira.\nGeroago, 19:30ak inguruan, Inauteri festa egongo da herriko plazan, eta DJ baten musika dantzagarriak animatuko du giroa. Halaber, gorputza mugitzen ari diren guztien artean txokolate beroa banatuko da. Igandean ordea, jaiok bukatu egingo dira, Tranbolori agur esanda. Kalejira goibela burutu ondoren hileta bat antzeztuko dute. Ondoren, Deabru Beltzen ikuskizun piroketnikoaz gozatzeko aukera izango dute herritarrek.\nBarakaldon inauteri jai handiak ospatzen dituzte, baina inguruko auzoetan ere ongi pasatzeko ekintzaren bat edo beste antolatzen dituzte. Gurutzetan adibidez, jaitsiera erraldoi tradizionala burutuko dute, eta parte hartzaileen artean 1,300 euroko banatuko dituzte, hainbat saritan. Horrez gain, berrikuntza gisa, Inauterietako Postre Tradizionalen Lehiaketa egongo da datorren otsailaren 13an.\nGuaraniera, oztopoz betetako hizkuntza indigena, harro egoteko arrazoia da berriro Paraguain Mañaria ibaiaren gainean dagoen eraikin bat eraitsiko dute Durangon